section_heading: Washington Capitals
paragraph_text: Za prvi izbor drafta 2004., na tzv. draft lutriji, borili su se Washington i Pittsburgh. Iako je Ovečkin odmalena obožavao Pittsburgh - zbog svog igračkog idola Marija Lemieuxa - od prvog dana prihvatio je Washington kao svoj klub. Pittsburgh je tako ostao bez Ovečkina pa je kao 2. izbor izabrao drugu rusku zvijezdu Jevgenija Malkina. No, zbog štrajka lige svoju prvu utakmicu u NHL-u Ovečkin je odigrao tek u listopadu 2005. Dok je čekao rasplet u NHL-u, skupljao je iskustvo u ruskoj ligi gdje je bio zvijezda broj 1. Ovečkin je tijekom tih dana intenzivno učio i engleski, najviše uz filmove i sportske TV programe, tako da je po dolasku u NHL mogao davati intervjue i bez prevoditelja.